༈ །བླ་མས་རང་ངོ་སྤྱོད་པ་ཡི། །
རང་རིག་འོད་གསལ་གྱི་ལྟ་བ། །རང་ངོ་ཤེས་པ་དེ་ཉིད་ནི། །ཉམས་ལེན་ལམ་གྱི་འོད་གསལ་
ཡིན། །དེ་ལྟར་ནམ་ཡང་ལྟ་བ་ནི། །རང་ངོ་ཤེས་པའི་འོད་གསལ་དེ། །དྲན་པ་བྱས་ནས་
ངང་བཞག་ལས། །རྩལ་གྱི་རྟོག་ལ་དགག་སྒྲུབ་སྤོངས། །མདོར་ན་མཉམ་རྗེས་སྤྱོད་ལམ་
251

ཀུན་མཁྱེན་ཀརྨ་བཛྲའི་གསུང་འབུམ།
ཀུན། །བརྗོད་མེད་རིག་པ་ཟང་མ་ཐལ། །མ་རིག་གཉིས་ཀྱིས་དབང་མ་ཤོར། །བསྒོམ་མེད་
ཡེངས་མེད་བསྐྱངས་ཐུབ་དགོས། །རྣམ་རྟོག་རང་གྲོལ་མ་སོང་ན། །ངོ་ཤེས་ཙམ་གྱིས་ཕན་
པ་མེད། །རྣམ་རྟོག་གང་ཤར་ངོ་ཤེས་དང་། །ལྷན་ཅིག་གཞི་རིག་གཅེར་མཐོང་དགོས། །
དེ་ལྟར་རྣམ་རྟོག་གང་ཤར་ནི། །རིག་པའི་རྩལ་སྦྱོང་ཉིད་དུ་འགྱུར། །ཤར་ཆ་ཆེ་ན་གྲོལ་ཆ་
ཆེ༑ ༑ཅི་ཤར་རིག་སྟོང་ཟས་སུ་འགྱུར། །གང་ཤར་རང་གྲོལ་རྗེས་མེད་དུ། །དག་པའི་གྲོལ་
ཚུལ་འདི་ཉིད་ནི། །རང་བཞིན་རྫོགས་པ་ཆེན་པོ་ཡི། ཁྱད་ཆོས་ཐུན་མིན་ཡིན་པའི་ཕྱིར། །
དེ་ལྟའི་གནད་དང་ལྡན་གྱུར་ན། །ཉོན་མོངས་རྣམ་རྟོག་ཆོས་སྐུར་སློང་། །འཁྲུལ་རྟོག་ཡེ་ཤེས་
གནས་སུ་དག །རྐྱེན་ངན་མ་ལུས་གྲོགས་སུ་འཆར། །འཁོར་བ་མ་སྤངས་གནས་སུ་དག །
སྲིད་ཞིའི་འཆིང་བ་ལས་གྲོལ་དེ། །ཀ་དག་གདོད་མའི་གཞི་ཐོག་ཏུ། །གྲོལ་འགྱུར་འདི་ལ་
ཐེ་ཚོམ་བྲལ། །མ་བཅོས་ལྷན་ཅིག་སྐྱེས་པ་ཡི། །ཆོས་ཉིད་རང་ངོ་བསྐྱངས་པ་འདི། །གསང་
སྔགས་རྡོ་རྗེ་ཐེག་པ་ཡི། །རྒྱུད་སྡེའི་ཉམས་ལེན་སྙིང་པོ་ཡིན། །རྒྱ་བོད་གསར་རྙིང་གྲུབ་
བརྙེས་ཀྱི། །བརྒྱུད་པར་བཅས་པ་ཐམས་ཅད་ཀྱི། །དགོངས་པ་རྨ་མེད་ཡིན་པའི་ཕྱིར། །
ཡིད་ཆེས་བློ་ཐག་བདག་གིས་ཆོད། །དེ་སྐད་ཀརྨ་བཛྲ་ཡིས། །ཤར་མ་ཐག་ཏུ་བྲིས་པ་
འདིས། །འགྲོ་བ་ཀུན་གྱི་ཆོས་ཀྱི་སྐུ། །རྟོགས་པའི་རྒྱུ་རུ་བྱེད་པར་ཤོག །དགེའོ།། །།

252

སློབ་བུ་འགའ་ལ་གནང་བའི་གསུང་ཕྲན་སྐོར།